تاجیکیستانین، قیرقیزیستانین سرحدلری ایچین‌ده یئر آلان واروخ کندین‌ده تاجیک و تۆرک وطنداشلاری آراسین‌دا یاشانان گرگین‌لیک‌ده، بیر تاجیک وطنداشی حیاتینی ایتیردی.
تاجیکیستان سرحد قوروما کومرکزین‌دن وئریله‌ن آچیقلامادا، قیرقیزیستان سرحدلری ایچینده قالان آنجاق تاجیکیستانا عاید اولان واروخ‌دا ایکی اؤلکه وطنداشلاری آراسین‌دا گرگین‌لیک یاشاندیغی بیلدیریلدی.
گرگینلیین، واروخ کندی یاخینلیغین‌داکی دارتیشمالی بؤلگه‌ده، قیرقیزستان یئتکیلیلرینین حکومتلر آراسی پروتوکولا ضد یول اینشا ائتمه‌سینه تاجیک وطنداشلارین اعتراضی اوزرینه یاشاندیغی قید ائدیلدی.
داش، دیه‌نک و اوو توفنگلرینین ایستیفاده ائدیلدیگی بیلدیریلن حادثه‌ده، بیر تاجیک وطنداشی حیاتینی ایتیررکن تخمیناً ۱۰ تاجیک وطنداشی دا یارالاندی.
گرگینلیین آردین‌دان قیرقیزستان مقاملاری، تاجیکیستان‌دان واروخا گئدن یولو ترافیکه باغلادی.
سؤزوگئدن یول‌دا حرکت حالین‌دا اولان ایکی مینی‌بوس‌داکی ۳۰ تاجیک وطنداشی دا بیر مدت یئتکیلیلر طرفین‌دن ساخلانیلدی.
بؤلگه‌ده‌کی وضعیت هر ایکی اؤلکه سرحد محافظه گوجلری طرفین‌دن کنترل آلتینا آلینارکن، رسمی مقاملار آراسین‌دا دانیشیقلارین باشلادیغی قید اولوندو.
